શુક્રવારે સંસદમાં જ્યારે અવિશ્વાસ પ્રસ્તાવ પર ચર્ચા દરમિયાન રાહુલ ગાંધીએ અચાનક જ વડાપ્રધાનને ગળે લગાવ્યાં હતાં તે સમયે દરેક વ્યક્તિને આશ્ચર્ય થયું હતું. થયું એવું કે વડાપ્રધાન મોદી, બીજેપી અને આરએસએસ પર કોંગ્રેસના રાષ્ટ્રીય અધ્યક્ષ પ્રહાર કરી રહ્યાં હતાં. રાહુલ ગાંધીએ જેવી પોતાની વાત પૂરી કરી કે તરત જ તેઓ વડાપ્રધાનની સીટ પર ગયાં હતાં અને તેમને ‘ઝપ્પી’ આપી હતી. મોદીને ગળે મળ્યા પછી રાહુલ ગાંધીએ કહ્યું હતું કે હિંદુ હોવાનો મતલબ આ જ છે. જોકે, આ પછી સીટ પર પરત આવીને રાહુલ ગાંધી આંખ મારતાં પણ જોવા મળ્યાં હતાં.